ai4bharat/Pralekha huggingface dataset:
وزارت دفاع
رکشا منتری نے کمبوڈیا میں آسیان کے وزرائے دفاع کی 9ویں میٹنگ پلس میں شرکت کی؛ بین الاقوامی اور سرحد پار دہشت گردی کا مقابلہ کرنے کے لیے فوری اور پرعزم عالمی کوششوں پر زور دیا
"بھارت ایک آزاد، کھلے اور جامع بھارت-بحرالکاہل خطے کی وکالت کرتا ہے، تمام اقوام کی خودمختاری اور علاقائی سالمیت کا احترام کرتے ہوئے تنازعات کے پرامن حل پر زور دیتا ہے"
مستقبل کی نسلوں کے لیے ایک مستحکم، محفوظ اور زیادہ سلامتی والی دنیا کے لیے مثبت ارادے کے ساتھ مل کر کام کرنا چاہیے: جناب راجناتھ سنگھ
نئی دہلی، 23نومبر، 2022/ وزیر دفاع جناب راج ناتھ سنگھ نے 23 نومبر 2022 کو کمبوڈیا کے سیم ریپ میں 9ویں آسیان وزرائے دفاع کی میٹنگ  پلس میں شرکت کی۔ دفاع کے سکریٹری جناب گریدھر ارامانے، چیئرمین کے لیے چیف آف انٹیگریٹڈ ڈیفنس اسٹاف، چیفس آف اسٹاف کمیٹی  ایئر مارشل بی آر کرشنا اور وزارت دفاع اور وزارت خارجہ کے دیگر اعلیٰ حکام وزیر موصوف کے ہمراہ تھے۔
اے ڈی ایم ایم پلس دس آسیان ممالک کے وزرائے دفاع اور اس کے آٹھ ڈائیلاگ پارٹنر ممالک یعنی بھارت، امریکہ، روس، چین، آسٹریلیا، جاپان، نیوزی لینڈ اور جنوبی کوریا کا سالانہ اجلاس ہے۔ سال 2022 میں بھارت-آسیان تعلقات کی 30 ویں سالگرہ بھی منائی جارہی ہے۔
اے ڈی ایم ایم پلس فورم سے اپنے خطاب کے دوران، جناب راج ناتھ سنگھ نے علاقائی اور عالمی سلامتی کے لیے سب سے بڑا خطرہ قرار دیتے ہوئے، بین الاقوامی اور سرحد پار دہشت گردی کا مقابلہ کرنے کے لیے فوری اور پرعزم عالمی کوششوں پر زور دیا۔ انہوں نے اس بات کو اجاگر کیا کہ پچھلی کچھ دہائیوں میں دہشت گرد گروپوں کے ذریعے جدید ترین ٹکنالوجی کے استعمال اور اپنے نظریات کی تشہیر، رقم کی منتقلی اور بھرتی کے عمل کے لیے مختلف ملکوں میں بین رابطے تشکیل دینے کےساتھ سکیورٹی کے عالمی ماحول میں بنیادی تبدیلی آئی ہے۔
دزیر دفاع نے عالمی سطح پر کووڈ – 19 وبا کے بعد توانائی اور خوراک کی سکیورٹی کے چیلنجوں سمیت پڑنے والے سکیورٹی کے دیگر خدشات کی طرف فورم کی توجہ مبذول کرائی ۔ انہوں نے کہا کہ بین الاقوامی برادری کے ایک ذمہ دار رکن کے طور پر، بھارت نے اپنے شراکت داروں کے ساتھ بڑے پیمانے پر انسانی امداد، ادویات، ویکسین اور اناج کے بڑے پیمانے پر فراہمی میں کام کیا ہے۔
جناب راج ناتھ سنگھ نے خطے میں بحری سلامتی اور عالمی برادری کی حفاظت کو بڑھانے کے لیے بھارت اور اے ڈی ایم ایم پلس ممالک کے درمیان عملی، مستقبل کے حوالے سے اور نتیجہ خیز تعاون کو فروغ دینے کے بھارت کے عہد کا اعادہ کیا۔ انہوں نے زور دے کر کہا کہ بھارت ایک آزاد، کھلے اور جامع بھارت-بحرالکاہل خطے کی وکالت کرتا ہے اور تمام ممالک کی خودمختاری اور علاقائی سالمیت کا احترام کرتے ہوئے تنازعات کے پرامن حل پر زور دیتا ہے۔ اس تناظر میں، انہوں نے کہا کہ جنوبی بحیرہ چین میں ضابطہ اخلاق پر جاری آسیان-چین مذاکرات بین الاقوامی قوانین، خاص طور پر اقوام متحدہ کے سمندر کے قانون  کے کنونشن کے ساتھ مکمل طور پر ہم آہنگ ہونے چاہیئں اور اس میں کوئی امتیاز نہیں ہونا چاہیے۔
وزیر دفاع نے تمام رکن ممالک پر زور دیا کہ وہ ہماری آنے والی نسلوں کے لیے ایک مستحکم، محفوظ اور زیادہ سلامتی والی دنیا کے لیے مثبت ارادے کے ساتھ مل کر کام کریں۔
۔۔۔
ش ح ۔ و ا۔ ع ا ۔
U – 12868
(Visitor Counter : 73
کامرس اور صنعت کی وزارتہ
تجارت اور سرمایہ کاری کے سلسلے میں پہلے ہند۔ یورپی یونین کے اعلی سطحی مذاکرات کا انعقاد
نئی دہلی۔ 06 فروری وزیر صنعت و تجارت جناب پیوش گوئل اور یوروپی یونین کے ایگزیکٹو نائب صدر اورٹریڈ کمشنر جناب ویلڈیس ڈومبروسکس کی زیر صدارت 5 فروری 2021 کو پہلا اعلی سطحی مذاکرات  منعقد ہوا۔
اس مذاکرات کا قیام جولائی 2020 میں منعقدہ 15 ویں ہندوستان-یوروپی یونین کے لیڈ کے سربراہی اجلاس میں عمل میں آیا تھا، جس کا مقصد دوطرفہ تجارت اور سرمایہ کاری کے تعلقات کے سلسلے میں وزارتی سطح کی رہنماکمیٹی تشکیل دینا تھا۔
ایچ ایل ڈی میں تبادلہ خیال کے دوران وزراء نے کووڈ-19 کے بعد کے دور میں عالمی سطح پر تعاون اور یکجہتی کی اہمیت پر زور دیا اور دوطرفہ تجارت اور سرمایہ کاری کے تعلقات کو مزید مستحکم کرنے پر اتفاق کیا جس کے لیے باقاعدہ طور پر میٹنگیں منعقد کی جائیں گی۔ اس کا مقصداس مشکل گھڑی میں کاروباریوں کو فوری سہولت فراہم کرانا ہے۔
وزراء نے دو طرفہ تجارت اور سرمایہ کاری کے تعاون کے معاملات کی میزبانی پر اتفاق رائے تک پہنچنے کی غرض سے اگلے تین ماہ میں ملاقات کرنے پر بھی اتفاق کیا۔ اس کے لیے دوطرفہ باضابطہ مذاکرات – باہمی تعاون کے مزید امکانات دریافت کرنے کے لئے ایک ہند یوروپی کثیرجہتی مذاکرات وغیرہ پر زور دیا گیا۔
ایک اہم قدم کے طور پر دو طرفہ تجارت اور سرمایہ کاری کے معاہدوں کو از سر نو شروع کرنے کے لیے ایک عبوری معاہدے کے ساتھ شروع کرنے کے لیے باقاعدہ بات چیت پر بھی تبادلہ خیال کیا گیا۔
وزراء نےاس بات پر اتفاق کا اظہار کیا کہ از سر نو ہندوستان اور یورپی یونین کی تجارتی اور اقتصادی شراکت کے بارے میں اعتماد اور وابستگی مکمل طور پر بحال کی جائے گی۔
۔۔۔۔۔۔۔۔۔۔۔۔۔۔۔۔۔۔۔۔۔
(م ن ۔ رض (
U-1232
(Visitor Counter : 171
وزارتِ تعلیم
محترمہ این پورنا دیوی نے ملک بھر میں 49 اساتذہ کو قومی آئی سی ٹی ایوارڈ پیش کیے
نئی دہلی، 28 فروری 2022:
مرکزی وزیر مملکت برائے تعلیم محترمہ اناپورنا دیوی نے ملک بھر میں 49 اساتذہ کو قومی آئی سی ٹی ایوارڈ پیش کیے۔
اس موقع پر خطاب کرتے ہوئے محترمہ اناپورنا دیوی نے کہا کہ قومی تعلیمی پالیسی 2020 میں تدریس اور آموزش میں ٹیکنالوجی کے وسیع استعمال، لسانی رکاوٹوں کو دور کرنے، تعلیمی منصوبہ بندی اور انتظام کے ساتھ ساتھ دویانگ طلبہ تک رسائی بڑھانے پر زور دیا گیا ہے۔
انھوں نے بتایا کہ سمگرا شکشا کے تحت انفارمیشن اینڈ کمیونیکیشن ٹیکنالوجی [آئی سی ٹی] کی مداخلت میں اسکولوں اور ٹیچر ایجوکیشن انسٹی ٹیوٹ  کو آئی ٹی انفراسٹرکچر فراہم کرنے کا ایک جزو بھی شامل ہے تاکہ اسکول اور اساتذہ کی تعلیم میں آئی سی ٹی کے اختراعی استعمال کو آسان بنایا جاسکے جس سے اسکول اور اساتذہ کی تعلیم کے تمام شعبوں میں معیار میں بہتری آئے گی۔
محترمہ اناپورنا دیوی نے زور دیا کہ ڈیجیٹل خلیج کو پاٹنے کے پرچم بردار منصوبوں میں دیکشا، ای پاٹھ شالا، اساتذہ اور طلبہ کے لیے آئی سی ٹی نصاب، سویم پر اسکول موکس، پی ایم ای-ودیا  اور نشٹھا  آن لائن وسیلے سے اساتذہ کی تربیت کے مربوط پروگرام شامل ہیں۔ انھوں نے مزید کہا کہ یہ اقدامات کسی بھی سماجی، سیاسی، معاشی یا جغرافیائی رکاوٹوں سے پرے ٹیکنالوجی کی رسائی کو بڑھانے میں مدد کرتے ہیں۔
انھوں نے ملک کی تعمیر میں اساتذہ کے کردار کو سراہا اور بتایا کہ بھارتی سوسائٹی میں گرو کا بے حد احترام کیا جاتا ہے۔ انھوں نے آج تمام اساتذہ کو تعلیم کے شعبے میں ان کی محنتی کوششوں اور اختراع اور کوویڈ کی عالمی وبا کی صورتحال کے دوران بھی اپنے اسکولوں میں ٹیکنالوجی کی رسائی کو فروغ دینے پر مبارکباد پیش کی۔
انھوں نے مزید کہا کہ حکومت کے حالیہ بجٹ اعلانات نے ڈیجیٹل تعلیم کے تمام اقدامات کو مزید فروغ دیا ہے۔ 200 ڈی ٹی ایچ ٹی وی چینلز، سائنس اور ریاضی میں 750 ورچوئل لیبز کا آغاز، اساتذہ کو ڈیجیٹل اساتذہ میں طور پر تبدیلیپیدا کرنا 2022-23 کے لیے ہماری حکومت کے نئے بجٹ اعلانات میں سے چند ایک ہیں۔
تعلیم میں آئی سی ٹی کے استعمال کے لیے اسکولی اساتذہ کے لیے قومی ایوارڈ کی شکل میں دیا گیا اعتراف نامہ بالواسطہ طور پر اساتذہ کو مواد کی تعلیم اور ٹیکنالوجی کے ذریعے اپنے کلاس رومز میں وسیع پیمانے پر اور نمایاں طور پر آئی سی ٹی استعمال کرنے کی ترغیب دینے میں معاون ہے۔
این سی ای آر ٹی نے اپنے ایک پورٹل کے ذریعے آن لائن درخواستیں طلب کرنے، متوقع امیدواروں کی جانب سے آن لائن سیلف نامینیشن، ریاستی/یو ٹی/اداروں کی سطح کے حکام سے نامزدگیاں وصول کرنے، جیوری کے ذریعے حتمی انتخاب کے لیے قومی سطح کی جیوری میٹنگ کی تنظیم کے ذریعے منظم و مربوط عمل کو اختیار کیا ہے، جو شفاف طریقے سے انجام دیا جارہا ہے۔
اب اس ایوارڈ کو ٹیچر ایجوکیٹرز (اسکول کمپلیکس، سی آر سی، بی آر سی، بی آئی ای ٹی، ڈی وائی ٹی، سی ٹی ای/ آئی اے ایس ای، ایس سی ای آر ٹی/ ایس آئی ای، ایس آئی ای ٹی، سی ای ٹی، سیمت وغیرہ اور ریاستوں کو ان کے بہترین طریقوں کے لیے توسیع دینے کا تصور کیا گیا ہے۔
ان آئی سی ٹی ایوارڈ یافتگان کو یہ ذمہ داری بھی دی جارہی ہے کہ وہ دیگر اساتذہ کی رہنمائی کرکے اپنی مسلسل کوششوں کے ذریعے تعلیم میں آئی سی ٹی کی رسائی کو توسیع دینے میں آئی سی ٹی سفیر کی حیثیت سے کام کریں اور ہنرمند افرادی قوت تیار کرنے کے لیے طلبہ میں کاروباری مہارتیں بھی پیدا کریں۔
امور صارفین، خوراک اور عوامی تقسیم کی وزارت
فوڈ سیکورٹی   قواعد، 2022 کے تحت یکم اپریل، 2022 سے، مناسب قیمت کی دکان ڈیلرز مارجن کی شرح عام زمرے کی ریاستوں کے لیے 90 روپے فی کوئنٹل اور خصوصی کے لیے 180 روپے فی کوئنٹل تک بڑھا دی گئی ہے۔
صارفین کے امور، خوراک اور عوامی تقسیم کی مرکزی وزیر مملکت محترمہ سادھوی نرنجن جیوتی نے آج لوک سبھا میں ایک سوال کے تحریری جواب میں بتایا کہ فوڈ سیکورٹی   قواعد، 2022 کے اہتماموں کے مطابق، 1 1 سے نافذ العمل ہے۔سینٹ اپریل، 2022 میں، عام زمرے کی ریاستوں کے لیے مناسب قیمت کی دکان ڈیلرز مارجن کی شرح کو بڑھا کر 90 روپے فی کوئنٹل اور خصوصی زمرے کی ریاستوں کے لیے 180 روپے فی کوئنٹل کر دیا گیا ہے۔ اس کے علاوہ، ای پی او ایس آلات کے ذریعہ اناج کی تقسیم کے لیے جنرل زمرہ کی ریاستوں کے لیے 21 روپے فی کوئنٹل اور خصوصی زمرے کی ریاستوں کے لیے 26 روپے فی کوئنٹل کی شرح سے اضافی ڈیلر مارجن فراہم کیا جاتا ہے۔ ای-پی او ایس ڈیوائسز کے لیے ایف پی ایس ڈیلرز مارجن اور اضافی ڈیلرز مارجن کو مرکزی اور ریاستی / یونین ٹریٹری حکومت کے مابین 50:50 کی بنیاد پر جنرل زمرہ ریاستوں کے ساتھ اور 75:25 کی بنیاد پر خصوصی زمرہ ریاستوں / مرکز کے زیر انتظام علاقوں کے ساتھ بانٹا جاتا ہے۔ ٹارگیٹڈ پبلک ڈسٹری بیوشن سسٹم  کنٹرول آرڈر 2015 کے مطابق فیئر پرائس شاپس کی آپریشنل ذمہ داری بشمول لائسنس جاری کرنا اور فیئر پرائس شاپس  وغیرہ کے کام کاج کی نگرانی کرنا متعلقہ ریاستی حکومتوں پر عائد ہوتا ہے۔ اس کے علاوہ، ریاستی / یونین ٹریٹری حکومتوں کو ایف پی ایس پر اناج کے علاوہ دیگر اشیاء کی فروخت کی اجازت دینے کا اختیار دیا گیا ہے تاکہ مناسب قیمت کی کارروائیوں کی افادیت کو بہتر بنایا جا سکے۔
ایف پی ایس کی افادیت کو بہتر بنانے کی کوششوں کے ایک حصے کے طور پر، بھارت سرکار نے مختلف اقدامات کیے ہیں اور تمام ریاستوں / یونین ٹریٹری حکومتوں سے درخواست کی ہے کہ وہ ایف پی ایس میں اضافی خدمات کو نافذ کریں، جن میں کامن سروس سینٹر  خدمات، بینکوں / کارپوریٹ بی سی کے ساتھ معاہدہ کے ذریعے بینکنگ خدمات، انڈیا پوسٹ پیمنٹ بینک  کی بینکنگ اور شہری مرکوز خدمات، چھوٹے  ایل پی جی سلنڈروں کی خوردہ فروخت اور دیگر اجناس / جنرل اسٹور اشیاکی فروخت وغیرہ شامل ہیں۔ آئل مارکیٹنگ کمپنیوں  نے دلچسپی رکھنے والی ریاستوں / مرکز کے زیر انتظام علاقوں کی حکومتوں کو ایف پی ایس کے ذریعہ منی ایل پی جی سلنڈر فروخت کرنے کے لیے تمام ضروری مدد فراہم کرنے پر اتفاق کیا۔
متعلقہ ریاست کی خریداری کی صلاحیت اور جغرافیائی پھیلاؤ کو مدنظر رکھتے ہوئے ریاستی خریداری ایجنسیوں اور ایف سی آئی کے ذریعہ کافی تعداد میں خریداری مراکز کھولے گئے ہیں۔ کسانوں کی سہولت کے لیے اہم مقامات پر موجودہ منڈیوں اور ڈپووں / گوداموں کے علاوہ بڑی تعداد میں عارضی خریداری مراکز بھی قائم کیے گئے ہیں۔
بھارت سرکار نے تمام ریاستوں اور مرکز کے زیر انتظام علاقوں کے ساتھ مل کر نیشنل فوڈ سیکورٹی ایکٹ، 2013  کے تحت آنے والے مستحقین کو انتہائی رعایتی اناج کی تقسیم اور تقسیم میں شفافیت اور کارکردگی لانے کے لیے فیئر پرائس شاپس  کی آٹومیشن سمیت 'ٹارگیٹڈ پبلک ڈسٹری بیوشن سسٹم  آپریشنز کے اینڈ ٹو اینڈ کمپیوٹرائزیشن' پر ایک اسکیم نافذ کی ہے۔ اب تک ملک میں کل 5.34 لاکھ ایف پی ایس میں سے تقریباً 5.33 لاکھ ای پی او ایس ڈیوائسز انسٹال کرکے خودکار بنائے گئے ہیں۔
وزارت خزانہ
انکم ٹیکس محکمے کے ذریعہ شروع کی گئی، تلاشی مہم کے نتیجے میں دوہزار کروڑروپے سے زائد بغیر حساب کتاب والی آمدنی کاپتہ چلا
نئی دہلی 14 فروری 2020 ۔انکم ٹیکس محکمے نے حیدرآباد ،وجے واڑہ ،کڈپّا ،وشاکھا پٹنم ،دہلی اور پونے میں 6فروری 2020 کو تلاشی اور ضبطی کی کارروائی شروع کی تھی۔
تلاشی کارروائی میں آندھر اپردیش اورتلنگانہ میں واقع بنیادی ڈھانچے کے تین اہم گروپ شامل تھے۔ تفتیش کے نتیجے میں فرضی ذیلی ٹھیکیداروں ، فہرست میں شامل اشیا کی قیمت بڑھانے اورفرضی بلنگ کے ذریعہ نقدی کی پیداوار کے ایک بڑے دھندے کا انکشاف ہوا ہے ۔تلاشی کارروائی کے دوران ای - میلوں ، واٹس ایپ میسجز اور غیر اعلانیہ غیر ملکی لین دین کے علاوہ متعدد غلط دستاویزات اور ہلکے کاغذات پائے گئے اور ضبط کئے گئے تھے ۔
تلاشی کارروائی قریبی ساتھیوں پر بھی کی گئی ،جس میں ایک اہم شخص کا سابق نجی سکریٹری بھی شامل تھا۔تلاشی کارروائی کے دوران غلط ثبوت ضبط کئے گئے ہیں۔تلاشی کارروائیوں سے پتہ چلا کہ بنیادی ڈھانچے کی کمپنیوں نے ذیلی ٹھیکے کا کام ایسے متعدد اداروںکو دے دیا تھا ، جن کا کوئی وجود نہیں تھا یاوہ فرضی ادارے تھے۔ ابتدائی تخمینوں سے پتہ چلا کہ ایسے لین دین کے ذریعہ دوہزارکروڑروپے سے زائد کا خرد برد کیا گیا تھا، جو لین دین متعدد اداروں کے ذریعہ انجام پائے تھے اور اس سلسلے کے آخری وہ چھوٹے ادارے تھے جن کا کاروبار دو کروڑروپے سے کم تھاتاکہ اکاؤنٹس کی کتابوں کی دیکھ ریکھ اور ٹیکس آڈٹ وغیرہ سے بچا جاسکے ۔اس طرح کے ادارے یا تو اپنے اندارج شدہ پتے پر نہیں پائے گئے یا پھر یہ فرضی ادارے پائے گئے ۔اس طرح کے متعدد ذیلی ٹھیکے دارو ں کو پرنسپل ٹھیکیدار ان کی تمام آئی ٹی آر فائلنگ کے ساتھ کنٹرول کرتے تھے اور دیگر تعمیلات اصل کارپوریٹ آفس کے آئی پی پتوں سے کی جاتی تھی ۔
85 لاکھ روپے کی غیر اعلانیہ نقدی اور 71 لاکھ روپے کی قیمت کے جواہرات ضبط کئے گئے ہیں ۔ 25 سے زائد بینک لاکروں کو پابند کردیا گیا ہے ۔ ۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ن ا۔ رم
U-762
(Visitor Counter : 39
قومی مالیاتی رپورٹنگ اتھارٹی
این ایف آر اے نے لازمی این ایف آر اے - 2 فارم جمع نہیں کرنے والی آڈٹ فرموں/ آڈیٹرز کی فہرست شائع کی
قومی مالیاتی رپورٹنگ اتھارٹی  نے ان آڈٹ فارمز/آڈیٹرز کی فہرست شائع کی ہے جنہوں نے سال 19-2018 اور 21-2020 کی رپورٹنگ مدت کے لیے لازمی ای-فارم این ایف آر اے-2 داخل نہیں کیا ہے۔
سالانہ ریٹرن قومی مالیاتی رپورٹنگ اتھارٹی قواعد و ضوابط 2018 کے قاعدہ 5 کے مطابق فائل کیا جانا ہے۔ این ایف آر اے قواعد و ضوابط 2018 کے قاعدہ 3 میں بیان کردہ کلاس آف کمپنیوں کے آڈیٹرز/آڈٹ فرموں کو ہر سال 30 نومبر کو یا اس سے پہلے سالانہ ریٹرن فائل کرنے کی ضرورت ہے۔
ماضی میں بھی این ایف آر اے نے مذکورہ بالا قانونی تقاضوں کی عدم تعمیل کے معاملات کی نشاندہی کی تھی اور نادہندہ فرموں کو اطلاع بھیجی تھی۔ ایسی فرموں/آڈیٹرز کی فہرست این ایف آر اے کی ویب سائٹ پر بھی شائع کی گئی اور وزارت کارپوریٹ امور کو مطلع کیا گیا۔
رپورٹنگ کی مدت 19-2018 کے لئے ، این ایف آر اے - 2 کو 30 نومبر 2019 تک دائر کیا جانا تھا۔ چونکہ یہ فائل کرنے کا پہلا سال تھا، اس لیے تاریخ میں 4 ستمبر 2020 توسیع کی گئی تھی۔ ایک جائزے سے یہ بات سامنے آئی ہے کہ کل 617 آڈٹ فرموں/آڈیٹرز نے ابھی تک رپورٹنگ کی مدت 19-2018 کے لیےاین ایف آر اے-2 دائر نہیں کیا ہے۔
اگلی رپورٹنگ مدت 19-2018  کے لیے کل 1684 آڈٹ فرموں نے اب تک این ایف آر اے-2 دائر نہیں کیا ہے۔ رپورٹنگ مدت 20-2019 کے لیے این ایف آر اے - 2 دائر کرنے کی آخری تاریخ 30 نومبر 2020 تھی۔
ان دونوں سالوں کے سلسلے میں پہلے سے طے شدہ آڈٹ فرموں/آڈیٹرز کی فہرست این ایف آر اے کی ویب سائٹ  پر دستیاب ہے۔ این ایف آر اے کی طرف سے ایسی آڈٹ فرموں/ آڈیٹرز کو ایک اطلاع بھی بھیجی جا رہی ہے۔
تمام ناکارہ آڈٹ فرم/ آڈیٹرز کی توجہ اس حقیقت کی طرف مبذول کی جاتی ہے کہ این ایف آر اے-2 فارم جمع نہ کرنا این ایف آر اے قوانین کے قاعدہ 13 کے تحت شامل ایک عدم تعمیل ہے اور اس میں تعزیری دفعات شامل ہیں۔این ایف آر اے ترمیمی رولز 2022 مورخہ 17.06.22 کے ذریعے اصول میں مزید ترمیم کی گئی ہے۔ ترمیم شدہ قاعدہ 13 این ایف آر اے کی ویب سائٹ پر شائع کیا گیا ہے۔

2020-21کے بعد رپورٹنگ کی مدت کے لیے نادہندہ آڈٹ فرموں/آڈیٹرز کی فہرست کا بھی جائزہ لیا جا رہا ہے اور جلد ہی شائع کیا جائے گا۔
یہ بھی یاد دلایا جاتا ہے کہ رپورٹنگ کی مدت 22-2021 کی مقررہ تاریخ  30 نومبر 2022 ہے۔ آڈیٹرز/فرموں نے اگر پہلے سے ریٹرن فائل نہیں کیا ہے تو انہیں مشورہ دیا جاتا ہے کہ وہ این ایف آر اے-2 فائل کریں۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 87
صحت اور خاندانی بہبود کی وزارت
کابینہ نے الیکٹرانک سگریٹ پر پابندی کا آرڈی نینس جاری کرنے کی منظوری دی
نئی دہلی،18؍ستمبر،ملک میں صحت اور تندرستی سے متعلق ایک اہم قدم اٹھاتے ہوئے وزیراعظم نریندر مودی کی صدارت میں مرکزی کابینہ نے الیکٹرانک سگریٹ  پر پابندی سے متعلق آر ڈی نینس -2019 کے اجراء کو منظوری دے دی ہے۔
الیکٹرانک سگریٹ بیٹری سے چلنے والی ایک ڈوائس ہے جو نیکوٹین پر مشتمل محلول کو گرم کرکے ایروسول پیدا کرتی ہے اور اس میں جلنے والی سگریٹ کا لت ڈالنے والا مادہ موجود ہوتا ہے۔ ان میں ہر قسم کا الیکٹرانک طریقے سے نیکوٹین پہنچانے والا نظام ، جلائے بغیر گرم کرنے والی مصنوعات ، ای- حقہ اور اسی طرح کی دوسری چیزیں شامل ہیں۔ یہ نئی مصنوعات خوبصورت پیکنگ میں اور مختلف ذائقوں اور خوشبوؤں میں دستیاب ہے اور ان کے استعمال میں بہت تیزی سے اضافہ ہوا ہے اور یہ ترقی یافتہ ملکوں میں خاص طور پر نوجوانوں اور بچوں میں ایک وبا کی صورت اختیار کرچکا ہے۔
نفاذ:
آرڈی نینس جاری ہونے پر ای- سگریٹ کی پیداوار ، تیاری ، در آمد ، برآمد ، ٹرانسپورٹ ، فروخت  ، تقسیم کاری یا اشتہار  دینا قابل تعزیر جرم ہوگا ، جس کا پہلی مرتبہ ارتکاب کرنے پر ایک سال کی قید یا ایک لاکھ روپے کا جرمانہ یا دونوں کئے جاسکتے ہیں اور دوسری مرتبہ یا کئی مرتبہ خلاف ورزی کرنے پر تین سال تک کی قید اور پانچ لاکھ روپے جرمانہ یا دونوں کئے جاسکتے ہیں۔ الیکٹرانک سگریٹ کو رکھنا بھی قابل تعزیر جرم ہوگا ، جس کے لئے 6 ماہ کی قید یا 50 ہزار روپے جرمانہ یا دونوں کئے جاسکتے ہیں۔
آرڈی نینس کے نفاذ کی تاریخ پر ای- سگریٹ کا اسٹاک رکھنے والوں کے لئے یہ ضروری ہے کہ وہ اپنے اسٹاک کے بارے میں خود معلومات فراہم کریں اور اس اسٹاک کو قریب ترین پولیس اسٹیشن میں جمع کرائیں۔ پولیس کے سب انسپکٹر کو آر ڈی نینس کے تحت کارروائی کرنے کا مجاز افسر قرار دیا گیا ہے۔ مرکزی اور ریاستی حکومتیں کسی دوسرے برابر درجے کے افسر کو آرڈی نینس کے ضابطوں کے نفاذ کے لئے بااختیار افسر مقرر کرسکتی ہے۔
اہم اثرات:
ای- سگریٹ پر پابندی کے فیصلے سے آبادی ، خاص طور پر نوجوانوں اور بچوں کو ای- سگریٹ کی لت پڑنے کے خطرے سے محفوظ رکھنے میں مدد ملے گی۔ آرڈی نینس کے نفاذ سے تمباکو کی روک تھام کے لئے حکومت کی کوششوں کو تقویت ملے گی اور یہ تمباکو کے استعمال میں کمی اور اس سے متعلق بیماریوں کے اقتصادی بوجھ کو کم کرنے میں مدد ملے گی۔
۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-4230
(Visitor Counter : 163
صحت اور خاندانی بہبود کی وزارت
کووڈ-19 اَپ ڈیٹ
ملک بھر کووڈ ٹیکہ کاری مہم کے تحت اب تک کل 220.10 کروڑ ویکسین کی کل خوراکیں  دی جا چکی ہیں
گزشتہ 24 گھنٹوں میں 91,732 خوراکیں دی گئیں
ہندوستان میں فعال مریضوں کی تعداد 3,653 ہے
فعال معاملوں کی شرح 0.01فیصد ہے
صحت یابی کی شرح فی الحال 98.8فیصد ہے
گزشتہ 24 گھنٹوں میں 179 مریض صحت یاب ہوئے ، اب تک صحت یاب ہونےوالے مریضوں کی کل تعداد
4,41,44,029 ہے
گزشتہ 24 گھنٹوں میں 226 نئے معاملے ریکارڈ کیے گئے
یومیہ فعال معاملوں کی شرح 0.12 فیصد ہے
ہفتہ وارفعال معاملوں کی شرح 0.15 فیصد ہے
اب تک 91.07 کروڑ جانچ کی جا چکی ہے؛ گزشتہ 24 گھنٹوں میں 1،87،983جانچ کی گئی
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
14550
(Visitor Counter : 75
عملے، عوامی شکایات اور پنشن کی وزارت
کٹرہ  ۔دہلی ایکسپریس روڈ کوریڈورپرکام شروع ، 2023تک مکمل کیاجائے گا
جموں سے دہلی کے سفرمیں صرف تقریبا 6گھنٹے لگیں گے :ڈاکٹرجتیندرسنگھ
نئی دہلی ،12 اگست : اپنی نوعیت کے پہلے کٹرہ  ۔دہلی ایکسپریس روڈ کوریڈورپرکام شرو ع ہوگیا ہے جو 2023تک تیارہوجائے گا۔یہ کوریڈورجب شروع ہوجائے گا تو کٹرہ سے دہلی کے سفرکا وقت کم ہوکر تقریباساڑھے چھ گھنٹے اور جموں سے دہلی کا سفرصرف تقریبا 6گھنٹے کا ہوجائے گا۔
آج یہاں اس پربات کرتے ہوئے مرکزی وزیرڈاکٹرجتیندرسنگھ نے کہاکہ ایک بارجب یہ ایکسپریس روڈ کوریڈورشروع ہوجائے گا ، لوگ ٹرین یاہوائی جہاز کے ذریعہ سفرکرنے کے بجائے سڑک کے ذریعہ دہلی تک سفرکرنے کو ترجیح دیں گے ۔ اس روڈ کوریڈورکی خوبی یہ ہے کہ یہ کٹرہ اورامرتسرکے مقدس شہروں کو جوڑے گا اوراسی کے ساتھ ان دومقامات کے درمیان دیگر بڑے اہم مذہبی مقامات کے لئے بھی رابطہ کاری فراہم کرےگا۔
-
- ڈاکٹرجتیندرسنگھ نے مزید کہاکہ ایم /ایس فیڈبیک کنسلٹینٹس لمیٹڈ کے ذریعہ کئے گئے سروے کی تکمیل کے بعد حصول آراضی کا عمل تقریبا مکمل ہوگیاہے اور زمین پرکام شروع ہوگیاہے ۔ایک اندازے کے مطابق اس پر 35ہزارکروڑکی لاگت آئے گی ۔انھوں نے کہاکہ وہ اہم شہرجن سے یہ ایکسپریس کوریڈورگذرے گا ان میں جموں وکشمیر میں ، جموں وکٹھوعہ اورپنجاب میں جالندھر،امرتسر، کپورتھلہ ، اورلدھیانہ شامل ہیں ۔ درایں اثناڈاکٹرجتیندرسنگھ نے کہاکہ پٹھان کوٹ اورجموں کے درمیان قومی شاہراہ کو بیک وقت چوڑاکرنے کا عمل بھی شروع کیاجارہاہے ۔ اسے چارلین سے بڑھا کر6لین کیاجائے گا جو جموں ، کٹھوعہ اورپٹھان کوٹ کے درمیان آنے جانے والو ں کے لئے بہت بڑی نعمت ثابت ہوگی ۔
ڈاکٹرجتیندرسنگھ نے کہاکہ تین سال کے اندر اسے مکمل کیاجاناہے ، یہ روڈ کوریڈور اس پورے خطے میں صنعت اورسرمایہ کاری کو فروغ دینے میں ایک زبردست انقلاب ثابت ہوگا۔ انھوں نے مزید کہاکہ اس سے کٹھوااورجموں جیسے شہروں میں اقتصادی مراکز کی ترقی کا راستہ بھی ہموار ہوگا۔
یہاں یہ بات قابل ذکرہے کہ ڈاکٹرجتیندرسنگھ جو کہ رکن پارلیمنٹ  ہیں اور جو کٹرہ وشنودیوی کی نمائندگی کررہے ہیں ، وہ اس پروجیکٹ کے لئے 2015سے ہی جدوجہدکررہے تھےاور تقریبا ساڑھے تین سال پہلے پہلی بارانھوں نے کٹرامیں ایک پروگرام کے دوران اعلان کیا کہ انھوں نے اس سلسلے میں ایک تجویز سونپی ہے جسے سڑک ٹرانسپورٹ اور شاہراہوں کے وزیرجناب نتن گڈکری نے قبول کرلیاہے لیکن رسمی کارروائی کے مسائل وغیرہ کی وجہ سے اس میں وقت لگے گا۔
پچھلے 6سالوں میں خطے میں متعددنئی سڑکوں اورپلوں کی تعمیر کے لئے مرکزی امداد کے لئے وزیراعظم جناب نریندرمودی کا شکریہ اداکرتے ہوئے ڈاکٹرجتیندرسنگھ نے یاد کیاکہ یادگارکے کچھ کاموں میں جدیدترین چنئی ۔نشری سرنگ شامل ہے ،جس کا افتتاح وزیراعظم جناب نریندرمودی نے کیاتھا اورجسے شیاماپرساد مکھرجی کے نام سے منسوب کیاگیاہے ۔
یو پی ایس سی
مشترکہ جیو – سائنٹسٹ  امتحان - 2021 کے نتائج کا اعلان
نئی دلّی ، 25 مارچ / یونین پبلک سروس کمیشن  کے ذریعے 21 فروری ، 2021 ء کو کرائے گئے مشترکہ جیو سائنٹسٹ  امتحان – 2021 کی بنیاد پر نیچے دیئے گئے رول نمبر والے امید واروں نے مشترکہ جیو سائنٹسٹ  امتحان – 2021 کے لئے کوالیفائی کر لیا ہے ۔ یہ نتیجہ کمیشن کی ویب سائٹ https://upsc.gov.in پر بھی دستیاب ہے ۔
ان امید واروں کی امید واری امتحان کے ہر مرحلے پر ، اُس وقت تک پوری طرح عبوری ہے ، جب تک کہ وہ اہلیت کی تمام ضروری شرائط پوری نہیں کرتے ۔ اہل قرار دیئے گئے امید واروں کے لئے ضروری ہے کہ وہ مشترکہ جیو – سائنٹسٹ  امتحان – 2021 میں شریک ہوں ، جو 17 اور 18 جولائی ، 2021 ء کو منعقد ہو گا ۔ اہل امید واروں کو مزید ہدایت دی جاتی ہے کہ وہ کمیشن کے ذریعے 7 اکتوبر ، 2020 ء کو امتحان کے نوٹس نمبر 1 / 21 – جی ای او ایل میں کانکنی کی وزارت کے ذریعے مشترکہ جیو سائنٹسٹ امتحان – 2021 کے ضابطوں کو دھیان میں رکھیں ، جو ویب سائٹ پر بھی دستیاب ہیں ۔
امید وار مشترکہ جیو سائنٹسٹ  امتحان – 2021 کے آغاز سے تقریباً تین ہفتے پہلے کمیشن کی ویب سائٹ سے ای ایڈمٹ کارڈ ڈاؤن لوڈ کر سکتے ہیں ۔ امید واروں کو یہ بھی مطلع کیا جاتا ہے کہ مشترکہ جیو سائنٹسٹ  امتحان – 2021 کے نمبر اور کٹ آف نمبر مشترکہ جیو سائنٹسٹ امتحان – 2021 کا پورا عمل مکمل ہونے اور قطعی نتائج کا اعلان ہونے کے بعد کمیشن کی ویب سائٹ https://upsc.gov.in پر اَپ لوڈ کیا جائے گا ۔ مشترکہ جیو سائنٹسٹ  امتحان – 2021 کے لئے سینٹر / ڈسپلن میں تبدیلی کرنے کے لئے کوئی بھی درخواست منظور نہیں کی جائے گی ۔
یونین پبلک سروس کمیشن کے کیمپس میں ایک سہولت کار کاؤنٹر بھی موجود ہے ۔ امید وار اپنے امتحان / نتیجے سے متعلق کوئی بھی معلومات / وضاحت حاصل کرنے کے لئے کام کے دنوں میں صبح 10 بجے سے شام 5 بجے کے درمیان خود جاکر یا ٹیلی فون نمبر  23388088 ، 23385271 / 23381125 / 23098543 پر رجوع کر سکتے ہیں ۔
Click here for full list.
سائنس اور ٹیکنالوجی کی وزارت
نوجوان سائنس دانوں نے شنگھائی تعاون تنظیم، ایس سی او کے ینگ سائنٹسٹ کنکلیو میں مختلف شعبوں سے متعلق اختراعاتی تصورات کا اشتراک کیا
ڈاکٹر ہرش وردھن نے پہلے ایس سی او ینگ سائنٹسٹ کنکلیو میں ذہین سائنس دانوں سے ’اختراعات کرنے، پیٹنٹ کرانے، پیداوار کرنے اور خوش حالی لانے‘ کی اپیل کی تاکہ ہمارے ملکوں کو تیزتر ترقی کی راہ پر گامزن کیا جاسکے
ان شعبوں میں نیٹ ورکنگ اور اشتراک کے لئے ایک خاکہ تیار کیا گیا جس میں ایس سی او ممالک کے درمیان نوجوان سائنس دانوں کا تبادلہ بھی شامل ہے
نئی دہلی، 3/دسمبر 2020 ۔ نوجوان سائنس دانوں نے متعدد شعبوں سے متعلق اپنے اختراعاتی تصورات کا پانچ روزہ شنگھائی تعاون تنظیم  کے ینگ سائنٹسٹ کنکلیو میں اشتراک کیا۔ ان موضوعاتی شعبوں میں زراعت اور خوراک کی ڈبہ بندی، پائیدار توانائی اور توانائی کا ذخیرہ، بایوٹیکنالوجی اور بایو انجینئرنگ، تحقیق و اختراعات کے ذریعے کووڈ-19 اور ابھرتی ہوئی وباؤں سے نمٹنا، ماحولیات کا تحفظ اور قدرتی وسائل کا بندوبست شامل ہیں۔ اس کنکلیو کا اختتام حال ہی میں ہوا۔
بائیس نوجوان سائنس دانوں کو ان کے اختراعاتی تحقیقی کام اور تصورات کے لئے اسناد دی گئیں۔ اسی بنیاد پر یہ سائنس داں ایس سی او ممالک کے ساتھ مل کر کام کرسکتے ہیں۔
سائنس و ٹیکنالوجی، ارضیاتی سائنس، صحت و کنبہ بہبود کے مرکزی وزیر ڈاکٹر ہرش وردھن نے ایس سی او رکن ممالک کے نوجوان سائنس دانوں سے اپیل کی کہ وہ سائنس کا استعمال عام آدمی کی زندگی کے معیار کو بہتر بنانے کے لئے ایک وسیلے کے طور پر کریں، جو اس صدی کا سب سے بڑا چیلنج ہے۔ اس سے قبل ڈاکٹر ہرش وردھن نے اس کنکلیو کا افتتاح کیا تھا۔ انھوں نے پہلے ایس سی او ینگ سائنٹسٹ کنکلیو میں ذہین سائنس دانوں سے اپیل کی کہ وہ ’اختراعات کریں، پیٹنٹ کرائیں، پیداوار کریں اور خوش حالی لائیں‘ تاکہ ہمارے ممالک تیز تر ترقی کی راہ پر گامزن ہوسکیں۔
اس کنکلیو نے ایس سی او ینگ سائنٹسٹ کے درمیان تصورات کے ملاپ کا موقع فراہم کیا ہے اور رکن ممالک کے مابین ایک نیٹ ورک کے قیام کی راہ روشن کی ہے۔ اس نے مستقبل میں تعاون کے لئے ایس سی او رکن ممالک کے درمیان ایس ٹی آئی امکانات کے ساتھ مشترکہ تجاویز کے مواقع کا اندازہ بھی لگایا۔ ان شعبوں میں نیٹ ورکنگ اور تعاون کے لئے ایک لائحہ عمل تیار کیا گیا، جس میں ایس سی او ممالک کے درمیان نوجوان سائنس دانوں کا تبادلہ  بھی شامل ہے۔ اس کنکلیو کی خاص بات یہ ہے کہ اس میں سائنس و ٹیکنالوجی کی منتقلی کے لئے بین الاقوامی سطح پر طلبہ کے ایکسچینج کو فروغ دینے کے لئے نوجوان ذہنوں کو ایک ساتھ لانے کا کام کیا۔ اس میں ایس سی او ممالک کی شاندار شراکت داری بھی نظر آئی۔
کووڈ-19 کی وبا کے سبب اس کنکلیو کا انعقاد ورچول طریقے سے کیا گیا۔ اس کا مقصد نوجوان محققین کو ایک مشترکہ پلیٹ فارم پر لانا تھا تاکہ وہ اپنی تحقیق اور اختراعات کے ذریعے عام سماجی چیلنجوں کے تدارک کے لئے اپنے علم کا استعمال کرنے کی خاطر حوصلہ پاسکیں اور نوجوانوں کی تکمیلی ہنرمندیوں اور تحقیقی صلاحیتوں کو مضبوط کیا جاسکے اور انھیں آگے بڑھایا جاسکے۔ اس کنکلیو میں ایس سی او رکن ممالک کے تقریباً 200 شرکاء نے حصہ لیا، ان میں ان ممالک کے نامزد 67 نوجوان سائنس داں اور طلباء شامل ہیں۔
بین الاقوامی تعاون کے مشیر اور سربراہ ڈاکٹر ایس کے وارشنے نے اس بات کی جانکاری دی کہ کثیر موضوعاتی تحقیق و ترقی کے پروجیکٹوں میں تعاون کے لئے ایس سی او، ایس ٹی آئی فریم ورک پروگرام کا کثیر فریقی فارمیٹ حتمی مرحلے میں ہے۔ اس کے علاوہ انھوں نے ایس سی او کے رکن ممالک کے نوجوان سائنس دانوں کے لئے فیلوشپ پروگرام بنانے کا بھی مشورہ دیا، تاکہ ان ملکوں کے درمیان طلباء اور نئے محققین کے تبادلے  کو ممکن بنایا جاسکے۔